Goude beza bet en oferenn, rak ar sul a oa, Lusia, Fañchig ha Jasinta a yeas en hent gant o deñved.    Met da belech mont da glask ar peuri? Daoust ma oant degouezet dija er « Poull-Pri », e teujont war o giz, hag henchet gant Providañs Doue ez ajont betek eun draonienn disheoliet gant gwez dero du, añvet Cova da Iria (1). Kerent Lusia o doa eno eur prad, druz ar peuri ennañ ha frank evit ar choarioù.